તા.13મીના રોજ પશુપાલન નિયામક ડો. એ.જે. કાછીયા પટેલ દ્વારા ધારી ખાતે સ્‍થળ મુલાકાત લેવામાં આવી હતી. ખસીકરણ કરવામાં આવેલ દરેક કુતરાને વૈજ્ઞાનિક ઢબે ઓળખ આપવા માટે દરેક કુતરાને ડાબા કાન પર સજીૃકરલ ખાચ તેમજ શરીરમાં માઈક્રો ચીપ બેસાડવામાં આવે છે. જેના દ્વારા તેનું લોકેશન, આપવામાં આવેલ સારવાર, રસી તથા કરવામાં આવેલી સર્જરી કે અન્‍ય તમામ વિગતોસહિતના રેકોર્ડસ ગમે ત્‍યારે જાણી શકાય છે. ગોલ ફાઉન્‍ડેશન-અમદાવાદ (હાલ રાજકોટ ખાતે કાર્યરત) દ્વારા તા.14 ઓકટોમ્‍બર-ર018 સુધીમાં 36 કૂતરાઓ પકડી તેઓને જરૂરી રસીકરણ અને સર્જરી દ્વારા ખસીકરણ કરવામાં આવ્‍યું છે. ગીર વિસ્‍તારમાં સિંહમાં રોગચાળા અટકાવની કામગીરી જિલ્‍લા વહીવટી તંત્રના માર્ગદર્શન તળે કરવામાં આવી રહી છે. લોકો અને પશુપાલકોને આ તમામ કામગીરી અંગે જાગૃત થવા અને સહકાર આપવા, નાયબ પશુપાલન નિયામક, અમરેલીની એક અખબારી યાદીમાં જણાવવામાં આવ્‍યું છે.